**Referat fra samarbeidsutvalgsmøte**

**1 – 2018-2019**

|  |  |  |  |  |  |
| --- | --- | --- | --- | --- | --- |
| SANDNES KOMMUNE | | | MØTETYPE: | Samarbeidsutvalgsmøte |  |
|  | | | MØTE NR.: | 1 – 2018/2019 |  |
| Skeiane ungdomsskole | | | DATO: | 5.11.18 |  |
|  | | | STED: | Skeiane ungdomsskole |  |
| **MØTEREFERAT** | | | MØTELEDER: | Bengt Norbakken |  |
|  | | | MØTEREFERENT: | Anne Elisabeth Berge |  |
|  | | | JOUR NR/ARK NR/ MAPPE | / / |  |
| **Til stede** | | Bengt Norbakken, Karen Margrethe Mjelde,  Rikke Johnsen Egeland, Anette Skår, Liv Oddrun Foss, Elisabeth Ueland, Randi T. Døssland, og Anne Elisabeth Berge | | | |
| **Meldt forfall:** | | Sindre Årsvoll | | | |
| **Sendes også:** | | Alfred Askevold, Cathrine Fuglestad, Pål Larsson, Politisk sekretariat | | | |
| **SAK** | **BEHANDLET** | | | | **ANSVARLIG/FERDIG TIL** |
| 1-18/19 | **Velkommen og konstituering**  Rektor ønsket alle velkommen.  Bengt Norbakken, Sindre Årsvoll og Kari Skauge Brynjulfsen ble valgt til henholdsvis leder, nestleder og sekretær. | | | |  |
| 2-18/19 | **Gjennomgang av utvalgets mandat og bystyrets formål med de nye samarbeidsutvalgene**  SU er et rådgivende organ med ansvar og oppgaver som definert i opplæringsloven § 11-1 med tilhørende forskrifter   * SU har rett til å uttale seg om alle saker som gjelder skolen * SU er et rådgivende organ som etter loven ikke har beslutningsmyndighet   SU har i tillegg fått delegert følgende styringsoppgaver:   * Brukermedvirkning * Skolens utviklingsplan (handlingsplan) * Resultatvurdering * Skolens reglement * Skolens regnskap og budsjett * Utleie av skolens lokaler * Delegering av fullmakter som SU har   Politikerne vil sikre økt medinnflytelse fra foreldre på skolens daglige drift, og utvalget skal ha reell innflytelse på følgende punkter:   1. Godkjenning av skolens budsjetter 2. Skolens målsettinger, handlings-/utviklings- og aktivitetsplaner og skolemiljø 3. Supplere skolens egenvurdering. (Rektor har ansvar for skolens pedagogiske innhold) 4. Fastsettelse av ordensreglement 5. Skolens åpningstider | | | |  |
| 3-18/19 | **Møteplan**  Vedtatt møteplan: 17.12.18 - 18.02.19 – 06.05.19 – 17.06.19 | | | |  |
| 4-18/19 | **Skolebygg**  B- og E-fløyen er nå tatt i bruk, og 10. og 8. trinn har flyttet inn. To fantastisk fine fløyer, trivelige klasserom med mye lys og godt inneklima er utrolig kjekt å endelig kunne ta i bruk.  Vi har hatt noen oppstartsutfordringer knyttet til låsesystemet og innetemperatur i deler av byggene. Dette er nå på plass.  I tillegg må skaplåser på alle skap og stoloppheng skiftes. Dette skyldes feil fra leverandørene. Veien videre.  Det er trangt om plassen for spesialrom i musikk, naturfag og kunst og håndverk. Her har vi midlertidige løsninger som vil vare frem til C-bygget står ferdig.  Om ca. to uker flytter vi også inn i D-bygget. Tre 9. klasser og administrasjonen står da for tur.  Videre og inntil A-bygget står klart, vil vi ha undervisning i deler av C-bygget (1. etasje) samtidig med at de begynner rivingsarbeid i 3. etasje i hovedbygget.  Det er utfordrende å være i så mange bygg, og vi jobber for å ansvarliggjøre elever og ansatte. Vakting i friminutt er utfordrende, men svært viktig. | | | |  |
| 5-18/19 | **Skolens handlingsplan**  Rektor redegjorde for skolens satsingsområder. | | | |  |
| 6-18/19 | **Skolens deltakelse i gudstjenester i skoletiden**  Skolen inviterer til gudstjeneste på alle trinn; 8. trinn til jul, 10. trinn før påske, og 9. trinn før pinse. Skolen har åpen påmelding med alternativt opplegg med samme tema for elever som ikke ønsker å delta. Skolen samarbeider med kirken i forhold til innhold og eventuelle elevbidrag. | | | |  |
| 7-18/19 | **Presentasjon av rådmannens forslag til økonomiplan 2019 – 2022**  Det blir ingen innsparing dette året. Dette tas av fondsmidlene. Fra 2020 er det varslet ytterligere innsparing for skole**.**  Rådmannen vil våren 2019 gjennomgå tildelingsmodellen for å sikre at modellen tildeler midler til skolene slik at lærernormen oppfylles og at fordelingen av ressurser mellom skoler bli mest mulig rettferdig.  Målet er å ha en forbedret tildelingsmodell for fordeling av midler til skolene klar for skoleåret 2019-2020.  SU er positive til det framlagte budsjettforslaget | | | |  |
| 8-17/18 | **Foreløpig elevgrunnlag 8. trinn neste skoleår**  Det er sendt ut forhåndsvarsel til 134 elever:  70 elever fra Sandved  42 elever fra Stangeland  18 elever fra Malmheim  1 elev fra Aspervika  1 elev fra Smeaheia  1 elev fra Trones  1 elev gra Ganddal | | | |  |
| 9-18/19 | **Eventuelt**  Ingen saker | | | |  |